Błohašecy (CS/SN). Wobchadnu kontrolu wosebiteho razu je policija wčera rano na parkowanišću při statnej dróze S 111 mjez Nowymi Błohašecami a Hodźijom přewjedła. Mjez 6.30 a 8 hodź., potajkim w rańšim powołanskim wobchadźe, kontrolowachu zastojnicy wobswětlenje jězdźidłow. Nimo toho su přepruwowali, hač mějachu šoferojo warnowanski lac a warnowanski třiróžk w awće sobu. Runje nětko w ćmowym počasu je wažne, zo wobswětlenje jězdźidłow bjezporočnje funguje, wuzběhny rěčnik Zhorjelskeje policajskeje direkcije Thomas Knaupp. Widźeć a za druhich widźomny być rěka hesło, zo bychmy wobchadnym njezbožam zadźěwali.
szl_Latn